CELEX: 62014CN0130
Language: bg
Date: 2014-03-20 00:00:00
Title: Дело C-130/14: Иск, предявен на 20 март 2014 г.  — Европейска комисия/Кралство Белгия

26.5.2014   
            
            
               BG
            
            
               Официален вестник на Европейския съюз
            
            
               C 159/16
            
         Иск, предявен на 20 март 2014 г. — Европейска комисия/Кралство Белгия
   (Дело C-130/14)
   2014/C 159/22
   Език на производството: френски
   
      Страни
   
   
      Ищец: Европейска комисия (представители: W. Mölls, J.-F. Brakeland)
   
      Ответник: Кралство Белгия
   
      Искания на ищеца
   
   
               —
            
            
               да се установи, че като е запазило в сила правни норми, съгласно които чуждестранните лица, носители на задължението за данъци върху доходите, придобити само или почти само от източници в Белгия (Валонския регион), не могат да се ползват от намалението на данъка върху доходите на физическите лица, предоставяно на живеещите във Валонския регион местни лица на основание Декрет от 3 април 2009 г. за създаване на Инвестиционна каса на Валония и за установяване на данъчно намаление за физическите лица при записване на акции ли облигации от тази каса, Кралство Белгия не е изпълнило задълженията си по член 45 от Договора за функционирането на Европейския съюз и на член 28 от Споразумението за европейското икономическо пространство,
            
         
               —
            
            
               да се осъди Кралство Белгия да заплати съдебните разноски.
            
         
      Основания и основни доводи
   
   Съгласно Декрет на Валонския регион от 3 април 2009 г. при записване на акции или облигации, емитирани от Инвестиционната каса на Валония, се предоставя данъчно намаление само на местните за Валонския регион лица. Комисията счита, че това представлява дискриминация по отношение на чуждестранните лица, които са носители на задължението за данъци върху доходите, придобити само или почти само от източници в Белгия. Поради това посоченият декрет не е в съответствие с член 45 ДФЕС и с член 28 от Споразумението за Европейското икономическо пространство съгласно тълкуванието им от Съда в решение Schumacker (1) и решение Wielockx (2).
   
      (1)  Решение Schumacker, C-279/93, EU:C:1995:31.
   
      (2)  Решение Wielockx, C-80/94, EU:C:1995:271.